Izziņa par atzinumos sniegtajiem iebildumiem

|  |
| --- |
| **par likumprojektu “Grozījumi Enerģētikas likumā” (VSS-154)** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | 1.pants101) **enerģētiskā nabadzība** – grūtības vai nespēja mājoklī uzturēt atbilstošu temperatūru vai izmantot energoapgādes komersanta sniegtos pakalpojumus, vai norēķināties par tiem zemu ienākumu vai augstu energoapgādes pakalpojumu izmaksu, vai zemas energoefektivitātes dēļ;**120. pants** Enerģētiskās nabadzības skartā mājsaimniecība ir tāda, kurā dzīvojoša ģimene vai persona atbilst vismaz vienam no šādiem kritērijiem:1) tai atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu ir noteikta atbilstība trūcīgas vai maznodrošinātas ģimenes (personas) statusam un vienlaikus tā atbilstoši normatīvajiem aktiem par sociālās palīdzības sniegšanu saņem dzīvokļa pabalstu;2) tai atbilstoši normatīvajiem aktiem par personas atzīšanu par tiesīgu īrēt sociālo dzīvokli, ir nodrošināta dzīvesvieta sociālajā dzīvoklī. | **Sabiedrisko pakalpojumu regulēšanas komisija (29.04.2020. atzinums)**Regulators joprojām uztur savu viedokli par to, ka enerģētiskās nabadzības jautājumi ir jārisina, bet tie nav ietverami Enerģētikas likumā piedāvātajā formulējumā, kas sašaurina enerģētikās nabadzības definīciju, kā arī neatbilst Latvijas Nacionālajā enerģētikas un klimata plānā 2021.-2030.gadam noteiktajiem risinājumiem enerģētiskās nabadzības mazināšanai un neaptver visu attiecīgo enerģijas lietotāju loku. Regulators savā 2020.gada 8.aprīļa atzinumā Nr.1-2.43/921 jau norādīja, ka prasības attiecībā uz energoefektivitātes pasākumiem enerģētiskās nabadzības skartajām mājsaimniecībām būtu izslēdzamas no Likumprojekta, precizējot anotāciju un veicot attiecīgus grozījumus Energoefektivitātes likumā. Vienlaikus, enerģētiskās nabadzības regulējumam un tā piemērošanai ir jābūt salāgotai ar Elektroenerģijas tirgus likumu, tostarp ar aizsargātā lietotāja tirdzniecības pakalpojuma regulējumu. | Strādājot pie enerģētiskā nabadzības definīcijas izveides un tās integrēšanas tiesiskajā regulējumā, Ekonomikas ministrija ņēma vērā Valsts pētījumu programmas “Enerģētika” ietvaros Rīgas Tehniskās universitātes veiktā pētījuma rezultātus ziņojumā “Enerģētiskās nabadzības analīze”. Ziņojumā apkopotas dažādas metodes un Eiropas Savienības dalībvalstu pieejas enerģētiskās nabadzības identificēšanā. Pētījuma rezultāti rāda, ka katrā dalībvalstī pieeja enerģētiskās nabadzības noteikšanai atšķiras un nav iespējams visā Eiropas Savienībā piemērot vienu definīciju. Tomēr Eiropas Ekonomikas un sociālo lietu komiteja izstrādājusi vispārēju definīciju, ko rekomendē izmantot par pamatu, papildinot to ar kritērijiem un apstākļiem, kādi raksturīgi katrai dalībvalstij, - “*grūtības vai nespēja mājoklī uzturēt atbilstīgu temperatūru vai izmantot citus būtiskus energopakalpojumus par saprātīgu cenu*”. Attiecībā uz Latvijas Nacionālo enerģētikas un klimata plānu 2020.-2030.gadam (turpmāk – NEKP), tajā noteikts mērķis, ka periodā līdz 2030.gadam tiks samazināts rādītājs “*mājsaimniecību īpatsvars*, *kurām trūkuma dēļ bija liegta siltuma nodrošināšana mājoklī*”, kas šobrīd plānā izstrādāts kā vienīgais enerģētiskās nabadzības rezultatīvais rādītājs, jo līdz šim ticis statistiski apzināts. Tāpat NEKP iekļauts nosacījums “*Vienlaikus enerģētiskās nabadzības nosacījumus un mērķus ir jānosaka un jāskata saistīti ar energopatērētāju aizsardzības nosacījumiem un mērķiem*”. Augstāk minētais vēl vairāk akcentē nepieciešamību izstrādāt enerģētiskās nabadzības definīciju un pie NEKP mērķu un rādītāju pārskatīšanas 2023.gadā, iekļaut precizētu informāciju gan par kritērijiem, gan pasākumiem un to rezultatīvajiem sasniedzamajiem rādītājiem enerģētiskās nabadzības mazināšanā. Ņemot vērā Direktīvā 2019/944 izvirzītās prasības noteikt kritērijus enerģētiskās nabadzības skartajām mājsaimniecības nolūkā tās uzskaitīt un Direktīvā 2018/2002 izvirzītās prasības sniegt prioritāru atbalstu šādām mājsaimniecībām, nacionālajos tiesību aktos nepieciešams noteikt administratīvi apzināmu enerģētiskās nabadzības subjektu. Likumprojekta 120.pantā noteiktie enerģētiskās nabadzības subjekti apzināti, konsultējoties un vienojoties ar Labklājības ministriju.Kas attiecas uz subjekta minēšanu definīcijā, tad subjekta nosaukšana nav uzskatāma par vispārpieņemtu praksi un Enerģētikas likumā jau šobrīd ir vairākas definīcijas, kurās subjekts netiek nosaukts un tas neietekmē definīcijas piemērošanu un izpratni par to.Papildus skaidrojam, ka jau ieviestais aizsargātā lietotāja tirdzniecības pakalpojuma regulējums atbilst Direktīvas 2019/944 prasībām attiecībā uz neaizsargāto lietotāju, bet enerģētiskās nabadzības skarto mājsaimniecību regulējuma nepieciešamība izriet gan no Direktīvas 2019/944, gan no Direktīvas 2018/2002. |  | 1.pants101) **enerģētiskā nabadzība** – grūtības vai nespēja mājoklī uzturēt atbilstošu temperatūru vai izmantot energoapgādes komersanta sniegtos pakalpojumus, vai norēķināties par tiem zemu ienākumu vai augstu energoapgādes pakalpojumu izmaksu, vai zemas energoefektivitātes dēļ;**120. pants** Enerģētiskās nabadzības skartā mājsaimniecība ir tāda, kurā dzīvojoša ģimene vai persona atbilst vismaz vienam no šādiem kritērijiem:1) tai atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu ir noteikta atbilstība trūcīgas vai maznodrošinātas ģimenes (personas) statusam un vienlaikus tā atbilstoši normatīvajiem aktiem par sociālās palīdzības sniegšanu saņem dzīvokļa pabalstu;2) tai atbilstoši normatīvajiem aktiem par personas atzīšanu par tiesīgu īrēt sociālo dzīvokli, ir nodrošināta dzīvesvieta sociālajā dzīvoklī. |
| 2. | **Sabiedrisko pakalpojumu regulēšanas komisija (29.04.2020. atzinums)**Regulators vērš uzmanību uz papildu neatbilstībām saistībā ar enerģētiskās nabadzības definīciju, t.i., Likumprojekta 1.pantā paredzētā Enerģētikas likuma 1.panta 10.1punkta saturu. Grūtības vai nespēja mājoklī uzturēt atbilstošu temperatūru bieži ir saistītas ar tehniskiem aspektiem, kam nav sakara ar enerģētisko nabadzību, turklāt “grūtības” nav izmērāms lielums. Arī “augstas energoapgādes izmaksas” ir nepamatota pazīme normatīvajā aktā. Enerģētiskās nabadzības terminam ir nozīme tikai kontekstā ar subjektu, uz kuru tas attiecas. Savukārt, par subjektiem regulējums ir noteikts Likumprojektā paredzētajā Enerģētikas likuma 120.pantā. Piemēram, arī mājsaimniecība Enerģētikas likumā tiek lietota tikai kontekstā ar lietotāju – ir termins “mājsaimniecības lietotājs” (Enerģētikas likuma 1.panta 29.punkts). Turklāt mājsaimniecībām pakalpojumus var sniegt vairāki energoapgādes komersanti (mājsaimniecības var tikt apgādātas ar elektroenerģiju, siltumenerģiju un dabasgāzi). Regulatora ieskatā Likumprojektā paredzētais Enerģētikas likuma 120.pants ietver termina “enerģētiskās nabadzības skartā mājsaimniecība” skaidrojumu, kas nepieciešams kontekstā ar paredzēto Enerģētikas likuma 121.pantu. Tāpēc Likumprojekta 1.pantā paredzētais Enerģētikas likuma 1.panta 10.1punkts ir izslēdzams. |  |
| 3. | **121. pants**(1) Plānojot valsts vai pašvaldības enerģētikas politikas atbalsta pasākumus jāņem vērā enerģētiskās nabadzības skarto mājsaimniecību skaits.(2) Valsts vai pašvaldība plānotos energoefektivitātes politikas pasākumus prioritārā kārtā īsteno enerģētiskās nabadzības skartajās mājsaimniecībās.(3) Enerģētiskās nabadzības skarto mājsaimniecību skaita novērtēšanai izmanto 120. pantā noteiktos kritērijus. | **Sabiedrisko pakalpojumu regulēšanas komisija (29.04.2020. atzinums)**Regulators norāda, ka Eiropas Savienības dalībvalsts pienākumi attiecībā uz enerģētiskās nabadzības mazināšanu ir noteikti Eiropas Parlamenta un Padomes 2019.gada 5.jūnija Direktīvā (ES) 2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES un Eiropas Parlamenta un Padomes 2018.gada 11.decembra Direktīvā (ES) 2018/2002, ar ko groza Direktīvu 2012/27/ES par energoefektivitāti. Pārņemot minēto direktīvu prasības nacionālajos tiesību aktos, tajos nepieciešams norādīt konkrētu subjektu, kuram tiek noteikti pienākumi attiecībā uz pasākumu īstenošanu, kuru mērķis ir mazināt vai novērst enerģētisko nabadzību. Atbilstoši Ministru kabineta 2010.gada 23.marta noteikumu Nr.271 “Ekonomikas ministrijas nolikums” (turpmāk – MK noteikumi Nr.271) 5.3.3. un 6.1.apakšpunktā noteiktajam Ekonomikas ministrija izstrādā un īsteno politiku enerģētikas nozarē un izstrādā nozari reglamentējošo tiesību aktu un attīstības plānošanas dokumentu projektus. Līdz ar to Ekonomikas ministrijai Likumprojekta 10.pantā paredzētajā Enerģētikas likuma 121.pantā nav pamats paredzēt valsts pienākumu izstrādāt enerģētikas politikas pasākumus attiecībā uz enerģētiskās nabadzības skartajām mājsaimniecībām, bet, pamatojoties uz MK noteikumiem Nr.271, būtu jānosaka Ekonomikas ministrijas pienākums. Ievērojot minēto un to, ka enerģētiskās nabadzības regulējuma izstrāde ir Ekonomikas ministrijas kompetencē, būtu norādāmi konkrēti pasākumi, kurus būtu jāīsteno noteiktiem subjektiem, lai mazinātu vai novērstu enerģētisko nabadzību.  | Likumprojekta 121.pantā noteiktais pienākums valstij norādīts, ņemot vērā to, ka par pasākumu īstenošanu energoefektivitātē, tai skaitā, lai mazinātu enerģētisko nabadzību, Ekonomikas ministrija var nebūt vienīgā atbildīgā institūcija. Skaidrs minēto pasākumu plāns tiks izstrādāts, tiklīdz tiks pārņemtas Direktīvā 2018/2002 noteiktās prasības, īpaši attiecībā uz enerģētiskās nabadzības definīcijas ieviešanu. |  | **121. pants**(1) Plānojot valsts vai pašvaldības enerģētikas politikas atbalsta pasākumus jāņem vērā enerģētiskās nabadzības skarto mājsaimniecību skaits.(2) Valsts vai pašvaldība plānotos energoefektivitātes politikas pasākumus prioritārā kārtā īsteno enerģētiskās nabadzības skartajās mājsaimniecībās.(3) Enerģētiskās nabadzības skarto mājsaimniecību skaita novērtēšanai izmanto 120. pantā noteiktos kritērijus. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | **20.02.2020.** Likumprojekts “Grozījumi Enerģētikas likumā” izsludināts Valsts sekretāru sanāksmē (VSS-154)**09.03.2020.** tika saņemti gandrīz visu 2020.gada 20.februāra Valsts sekretāru sanāksmes protokola Nr.8 14.§ noteikto institūciju atzinumi, izņemot Latvijas Darba devēju konfederācijas atzinums. **31.03.2020.** precizēts un papildināts likumprojekts “Grozījumi Enerģētikas likumā”, anotācija un izziņa par atzinumos sniegtajiem iebildumiem nosūtīta saskaņošanas dalībniekiem 5 darba dienu saskaņošanai. **08.04.2020.** saņemti visi saskaņošanas procesa dalībnieku atzinumi, tostarp, ar iebildumiem un atbilstoši papildināta izziņa, kā arī precizēts iepriekšminētais likumprojekts un tā anotācija.**14.04.2020.** vienošanās par iebildumu labojumiem, lai saskaņotu likumprojektu.**22.04.2020.** precizēts un papildināts likumprojekts “Grozījumi Enerģētikas likumā”, anotācija un izziņa par atzinumos sniegtajiem iebildumiem nosūtīta saskaņošanas dalībniekiem 5 darba dienu saskaņošanai.**30.04.2020.** saņemti atzinumi. |
| Saskaņošanas dalībnieki | Tieslietu ministrija, Finanšu ministrija, Ārlietu ministrija, Vides aizsardzības un reģionālās attīstības ministrija, Latvijas Pašvaldību savienība, Sabiedrisko pakalpojumu regulēšanas komisija, Latvijas Brīvo arodbiedrību savienība, Latvijas Darba devēju konfederācija, AS “Conexus Baltic Grid”, AS “Sadales Tīkls”. |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus un priekšlikumus | Tieslietu ministrija, Sabiedrisko pakalpojumu regulēšanas komisija, AS “Conexus Baltic Grid”; AS “Sadales tīkls” |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Latvijas Darba devēju konfederācija |
|   |
|   |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1.pants 46) **starpsavienojums –** pārvades līnija, kas šķērso dalībvalstu robežu, lai savienotu šo Eiropas Savienības dalībvalstu pārvades sistēmas, vai pārvades līnija starp dalībvalsti un trešo valsti līdz Eiropas Savienības dalībvalstu teritorijai vai attiecīgās dalībvalsts teritoriālajai jūrai; | **Sabiedrisko pakalpojumu regulēšanas komisija (06.03.2020. atzinums)**Sabiedrisko pakalpojumu regulēšanas komisijas (turpmāk – Regulators) 2020.gada 20.februāra Valsts sekretāru sanāksmē izsludinātā likumprojekta “Grozījumi Enerģētikas likumā” (VSS-154) (turpmāk – Likumprojekts) atzinumā pausti iebildumi.Enerģētikas likums attiecas uz Latvijas Republikas teritoriju un ar Likumprojektu paredzēts regulēt tieši Latvijas, nevis jebkuras Eiropas Savienības dalībvalsts, attiecības ar citām Eiropas Savienības dalībvalstīm un trešajām valstīm. Turklāt pēc Likumprojektā paredzētajiem grozījumiem Enerģētikas likuma 1.panta 46.punktā termins “starpsavienojums” attieksies tikai uz dabasgāzes apgādi. Ņemot vērā minēto, Likumprojekta 1.pantā paredzēto terminu “starpsavienojums” nepieciešams izteikt Regulatora ierosinātajā redakcijā. | **Ņemts vērā** | 1.pants46) starpsavienojums – dabasgāzes pārvades līnija, kas šķērso Latvijas Republikas robežu, lai savienotu Latvijas dabasgāzes pārvades sistēmu ar citas Eiropas Savienības dalībvalsts dabasgāzes pārvades sistēmu, vai dabasgāzes pārvades līnija starp Latvijas Republiku un trešo valsti līdz Latvijas Republikas teritorijai vai tās teritoriālajai jūrai; |
| 2. | 1.pants101) **enerģētiskā nabadzība** – grūtības vai nespēja mājoklī uzturēt atbilstošu temperatūru vai izmantot būtiskus energoapgādes pakalpojumus, vai norēķināties par tiem zemu ienākumu vai augstu energoapgādes pakalpojumu izmaksu, vai zemas energoefektivitātes dēļ; | **Sabiedrisko pakalpojumu regulēšanas komisija (08.04.2020. atzinums)**1Likumprojekta anotācijā minēts, ka Likumprojekta prasības attiecībā uz enerģētisko nabadzību ir iekļautas ar mērķi noteikt enerģētikas nabadzības skartās mājsaimniecības un to prioritāti, valstij vai pašvaldībai īstenojot energoefektivitātes atbalsta programmas, atbilstoši Eiropas Parlamenta un Padomes 2019.gada 5.jūnija Direktīvas (ES) 2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (turpmāk arī – Direktīva 2019/944), 28.un 29.pantam un Eiropas Parlamenta un Padomes 2018.gada 11.decembra Direktīvas (ES) 2018/2002, ar ko groza Direktīvu 2012/27/ES par energoefektivitāti (turpmāk arī – Direktīva 2018/2002), 7.panta 11.punktam.Direktīvas 2019/944 28.pants noteic dalībvalsts pienākumu veikt atbilstīgus pasākumus, piemēram, paredzot sociālā nodrošinājuma pabalstus, lai aizsargātu lietotājus, jo īpaši nodrošinātu pietiekamu aizsardzību neaizsargātiem lietotājiem, vai paredzot atbalstu energoefektivitātes uzlabošanai. Regulators norāda, ka Direktīvas 2019/944 regulējums attiecas uz elektroenerģijas iekšējo tirgu, kura darbību Latvijā regulē Elektroenerģijas tirgus likums. Šajā likumā jau ir definēts aizsargātā lietotāja termins, kā arī noteikts aizsargātā lietotāja tirdzniecības pakalpojuma regulējums. Ievērojot minēto, no Likumprojekta ir izslēdzams 1.pants, 10.pantā paredzētais Enerģētikas likuma 120.pants, kas regulē enerģētiskās nabadzības jautājumus, kā arī Likumprojekta 11.pantā ietvertā atsauce uz Direktīvu 2019/944, precizējot anotāciju. Attiecīgi ir izvērtējama nepieciešamība veikt grozījumus Elektroenerģijas tirgus likumā. Direktīvas 2019/944 28.pants noteic, ka, novēršot enerģētisko nabadzību, dalībvalsts var paredzēt atbalstu energoefektivitātes uzlabošanai neaizsargātajiem lietotājiem. Direktīvas 2018/2002 7.panta 11.punkts noteic, ka, izstrādājot politikas pasākumus, kas paredzēti, lai izpildītu savus pienākumus panākt enerģijas ietaupījumus, dalībvalstis ņem vērā nepieciešamību mazināt enerģētisko nabadzību saskaņā ar to noteiktajiem kritērijiem, ņemot vērā savu pieejamo praksi šajā jomā, atbilstīgā apmērā nosakot, ka daļu no energoefektivitātes pasākumiem saskaņā ar viņu valsts energoefektivitātes pienākuma shēmām. Regulators norāda, ka Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK prasības ir pārņemtas ar Energoefektivitātes likumu, kurā ir noteiktas prasības attiecībā uz energoefektivitātes pasākumu shēmu. Ievērojot minēto, Likumprojekta 10.pantā paredzētais Enerģētikas likuma 121.pants, kas nosaka prasības attiecībā uz energoefektivitātes pasākumiem enerģētiskās nabadzības skartajām mājsaimniecībām, kā arī Likumprojekta 11.pantā noteiktā atsauce Direktīvu 2018/2002, ir izslēdzama no Likumprojekta, precizējot anotāciju un veicot attiecīgus grozījumus Energoefektivitātes likumā.Ja Ekonomikas ministrijas ieskatā Enerģētikas likumā tomēr ir iekļaujams regulējums enerģētiskās nabadzības mazināšanai, tam ir jābūt saskaņotam ar Elektroenerģijas tirgus likumā noteikto aizsargātā lietotāja regulējumu. | **Ņemts vērā**Ekonomikas ministrija izvērtēja Sabiedrisko pakalpojumu regulēšanas komisijas, kā arī Labklājības ministrijas sniegtos atzinumus un viedokļus, un attiecīgi precizēja gan likumprojektu, gan anotāciju, lai sabalansēti ņemtu vērā visu pušu viedokļus.  | 1.pants101) **enerģētiskā nabadzība** – grūtības vai nespēja mājoklī uzturēt atbilstošu temperatūru vai izmantot energoapgādes komersanta sniegtos pakalpojumus, vai norēķināties par tiem zemu ienākumu vai augstu energoapgādes pakalpojumu izmaksu, vai zemas energoefektivitātes dēļ; |
| 3. | **120. pants** Enerģētiskā nabadzība skar tādu mājsaimniecību, kurā dzīvojoša ģimene vai persona atbilst vismaz vienam no šādiem kritērijiem:1) pašvaldības sociālais dienests atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu ir noteicis tai atbilstību trūcīgas vai maznodrošinātas ģimenes (personas) statusam;2) pašvaldība tai nodrošina dzīvesvietu sociālajā dzīvoklī vai sociālajā dzīvojamā mājā. | **120. pants** Enerģētiskās nabadzības skartā mājsaimniecība ir tāda, kurā dzīvojoša ģimene vai persona atbilst vismaz vienam no šādiem kritērijiem:1) tai atbilstoši normatīvajiem aktiem par ģimenes vai atsevišķi dzīvojošas personas atzīšanu par trūcīgu ir noteikta atbilstība trūcīgas vai maznodrošinātas ģimenes (personas) statusam un vienlaikus tā atbilstoši normatīvajiem aktiem par sociālās palīdzības sniegšanu saņem dzīvokļa pabalstu;2) tai atbilstoši normatīvajiem aktiem par personas atzīšanu par tiesīgu īrēt sociālo dzīvokli, ir nodrošināta dzīvesvieta sociālajā dzīvoklī. |
| 4. | **121.pants**Valsts vai pašvaldība plānotos energoefektivitātes politikas pasākumus prioritārā kārtā īsteno enerģētiskās nabadzības skartajās mājsaimniecībās. | **121. pants**(1) Plānojot valsts vai pašvaldības enerģētikas politikas atbalsta pasākumus jāņem vērā enerģētiskās nabadzības skarto mājsaimniecību skaits.(2) Valsts vai pašvaldība plānotos energoefektivitātes politikas pasākumus prioritārā kārtā īsteno enerģētiskās nabadzības skartajās mājsaimniecībās.(3) Enerģētiskās nabadzības skarto mājsaimniecību skaita novērtēšanai izmanto 120. pantā noteiktos kritērijus. |
| 5. | *Likumprojekta redakcija*19.panta trešā daļa(3)Energoapgādes komersants par jauna objekta ierīkošanu vai esošā objekta paplašināšanu brīdina nekustamā īpašuma īpašnieku vismaz 15 dienas pirms darbu uzsākšanas. | **AS “Sadales tīkls” (24.04.2020 atzinums)** AS “Sadales tīkls” sniedz priekšlikumu šobrīd likumprojektā paredzētās 19.panta trešās daļas 15 saskaņošanas dienas izteikt ar vārdiem “divas nedēļas”, lai nodrošinātu vienotu normu piemērošanu, un attiecīgā Enerģētikas likuma norma būtu saskaņota un atbilstoša Aizsargjoslu likuma 35.panta otrajai daļai. Aizsargjoslu likuma 35.panta (2) daļa: (2) Ja objektam ir noteikta aizsargjosla, tā īpašniekam vai valdītājam ir atļauts aizsargjoslā veikt attiecīgā objekta ekspluatācijai, remontam, atjaunošanai, pārbūvei nepieciešamos darbus. Par to rakstveidā brīdināms zemes īpašnieks vai tiesiskais valdītājs vismaz divas nedēļas pirms darbu uzsākšanas, izņemot avāriju novēršanas vai to seku likvidēšanas darbus, kurus var veikt jebkurā laikā bez brīdinājuma. | **Ņemts vērā**Veikts tehnisks precizējums atbilstoši priekšlikumam, lai nodrošinātu normu saskanību ar Aizsargjoslu likumā teikto. | 19.panta trešā daļa(3)Energoapgādes komersants par jauna objekta ierīkošanu vai esošā objekta paplašināšanu brīdina nekustamā īpašuma īpašnieku vismaz divas nedēļas pirms darbu uzsākšanas. |
| 6. | 82.panta pirmā daļa4) saistībā ar pārrobežu jautājumiem sadarboties ar Energoregulatoru sadarbības aģentūru un attiecīgo valstu regulatīvo iestādi, tostarp, trešās valsts regulatīvo iestādi, ja jautājums skar dabasgāzes infrastruktūru uz vai no trešās valsts; | **Sabiedrisko pakalpojumu regulēšanas komisija (06.03.2020. atzinums)**Saskaņā ar Likumprojekta anotāciju ar grozījumiem Enerģētikas likuma 82.pantā tiek pārņemtas Eiropas Parlamenta un Padomes 2009.gada 13.jūlija Direktīvas 2009/73/EK par kopīgiem noteikumiem attiecībā uz dabasgāzes iekšējo tirgu (turpmāk – Direktīva 2009/73/EK) 41.panta 1.punkta c) apakšpunkta, 42.panta 6.punkta un 49.a panta prasības, kas nosaka regulatīvās iestādes pienākumus un pilnvaras attiecībā uz dabasgāzes pārvades līnijām uz trešajām valstīm un no tām. Regulators norāda, ka Enerģētikas likuma 82.pants nosaka Regulatora pienākumus attiecībā uz energoapgādes komersantu objektu ekspluatācijas kontroli, tāpēc tajā nav pamata iekļaut normas, kas nav saistītas ar šo Regulatora pienākumu. Attiecībā uz Regulatora pienākumu pārrobežu jautājumos sadarboties ar citu dalībvalstu regulatīvajām iestādēm un Energoregulatoru sadarbības aģentūru Direktīvas 2009/73/EK 41.panta 1.punkta c) apakšpunkta redakcija nav mainījusies (šāds pats pienākums regulatīvajām iestādēm ir noteikts arī elektroenerģijas apgādē). Ja Enerģētikas likumā ietver šādu Regulatora pienākumu, tas būtu attiecināms ne tikai uz dabasgāzes apgādi, bet arī elektroapgādi un attiecīgi ietverams Enerģētikas likuma 84.panta pirmajā daļā. Turklāt Regulators norāda, ka Direktīvas 2009/73/EK 41.panta 1.punkta c) apakšpunktā nav noteikta obligāta prasība Regulatoram sadarboties ar trešo valstu iestādēm, bet paredzēts, ka šāda sadarbība var notikt. Līdz ar to nepieciešams precizēt Likumprojekta 4.pantā noteikto, kā arī Likumprojekta anotāciju. | **Ņemts vērā**Ekonomikas ministrija pēc atkārtotās saskaņošanas atbilstoši precizējusi likumprojektu un saskaņā ar Regulatora norādi konkrēto normu ietvers Enerģētikas likuma 84.panta pirmajā daļā, atbilstoši precizējot anotāciju.  | 84.panta pirmā daļa4) pārrobežu jautājumos sadarbojas ar Energoregulatoru sadarbības aģentūru un citu valstu regulatīvajām iestādēm, kā arī trešo valstu attiecīgajām iestādēm, ja jautājums skar Latvijas Republikas dabasgāzes vai elektroenerģijas infrastruktūru uz vai no trešās valsts; |
| **Sabiedrisko pakalpojumu regulēšanas komisija (08.04.2020. atzinums)**Saskaņā ar Likumprojekta anotāciju ar grozījumiem Enerģētikas likuma 82.pantā (papildinot tā pirmo daļu ar ceturto un piekto punktu) tiek pārņemtas Direktīvas 2009/73/EK 41.panta 1.punkta c) apakšpunkta, 42.panta 6.punkta un 49.a panta prasības, kas nosaka regulatīvās iestādes pienākumus un pilnvaras attiecībā uz dabasgāzes pārvades līnijām uz trešajām valstīm un no tām. Regulators atkārtoti norāda, ka Enerģētikas likuma 82.panta pirmā daļa nosaka Regulatora pienākumus attiecībā uz energoapgādes komersantu objektu ekspluatācijas kontroli, tāpēc tajā nav pamata iekļaut normas, kas nav saistītas ar šo Regulatora pienākumu. Minētās normas ir ietveramas Enerģētikas likuma 84.panta pirmajā daļā, kas nosaka Regulatora vispārējās funkcijas, un jāveic attiecīgas izmaiņas anotācijā. Ievērojot, ka Likumprojektā nav ņemts vērā Regulatora iebildums par minētā regulējuma iekļaušanu Enerģētikas likuma 84.pantā, izziņas par izteiktajiem iebildumiem II.nodaļas 2.punktā norādāms, ka Regulatora iebildums nav ņemts vērā, un šis iebildums norādāms izziņas I.nodaļā.Papildus minētajam ir nepieciešams precizēt Likumprojekta 6.pantā ietverto normu redakcijas, ņemot vērā to, ka likumā uzliktais pienākums nevar būt nekonkrēts (šobrīd Likumprojekta redakcijā ietverts pienākums “iespējams sadarboties”). Turklāt pienākumam sniegt viedokli par atkāpes piemērošanu būtu jābūt atkarīgam nevis no citas Eiropas Savienības dalībvalsts lūguma, bet gan no tā, vai attiecīgais starpsavienojums skar Latvijas intereses. |
| 7. | 82.panta pirmās daļas5) sniegt viedokli, ja kāda no Eiropas Savienības dalībvalstīm lūdz piedalīties konsultācijā par atkāpes piemērošanu dabasgāzes pārvades līnijām starp Eiropas Savienības dalībvalsti un trešo valsti. | **Sabiedrisko pakalpojumu regulēšanas komisija (06.03.2020. atzinums)**Likumprojekta anotācijā noteikts, ka Direktīvas 2009/73/EK 49.a pants “Atkāpes attiecībā uz pārvades līnijām uz trešām valstīm un no tām” tiek pārņemts ar Enerģētikas likuma 82.panta piekto daļu (Likumprojektā tas ir 82.panta pirmās daļas 5.punkts), nosakot Regulatora pienākumu sniegt viedokli, ja kāda no Eiropas Savienības dalībvalstīm lūdz piedalīties konsultācijā par atkāpes piemērošanu dabasgāzes pārvades līnijām starp Eiropas Savienības dalībvalsti un trešo valsti. Regulators norāda:Direktīvas Nr.2009/73/EK 49.a pants neparedz vispārīgu regulatīvās iestādes pienākumu sniegt viedokli par atkāpes piemērošanu dabasgāzes pārvades līnijām starp jebkuru Eiropas Savienības dalībvalsti un trešo valsti. Minētais Direktīvas Nr.2009/73/EK pants atļauj dalībvalstīm noteiktos apstākļos atkāpties no atsevišķām Direktīvas Nr.2009/73/EK prasībām attiecībā uz dabasgāzes pārvades līnijām starp šo konkrēto valsti un trešo valsti. Ja attiecīgā pārvades līnija atrodas vairāk nekā vienas dalībvalsts teritorijā, iesaistītās dalībvalstis savstarpēji apspriežas;Direktīvas Nr.2009/73/EK 49.a pants paredz atkāpes piešķiršanu tādai dabasgāzes pārvades līnijai, kas pabeigta pirms 2019.gada 23.maija. Lēmums par atkāpes piešķiršanu jāpieņem līdz 2020.gada 24.maijam. Likumprojekta anotācijā ir teikts, ka Latvijai nav tieša starpsavienojuma ar trešo valsti un Ekonomikas ministrijas rīcībā nav informācijas, ka šādus starpsavienojumus būtu iecerēts būvēt. Ņemot vērā minēto, var secināt ka Latvijai nebūs pamata piemērot minēto direktīvas pantu;ievērojot, ka atkāpes no atsevišķām Direktīvas Nr.2009/73/EK prasībām piešķiršana dabasgāzes pārvades līnijai nav tikai dabasgāzes apgādes regulēšanas jautājums, bet arī nozares politikas jautājums, kas ir Ekonomikas ministrijas kompetence, nepieciešams veikt izmaiņas Likumprojektā un tā anotācijā, paredzot papildināt Enerģētikas likuma 106.pantu ar jaunu daļu un Ekonomikas ministrijas pienākumu sniegt viedokli par atkāpes piemērošanu dabasgāzes pārvades līnijām starp dalībvalsti un trešo valsti, kas pabeigtas pirms 2019.gada 23.maija. | **Daļēji ņemts vērā**Saskaņā ar Regulatora 08.04.2020. atzinumu ņemta vērā norāde, ka norma iekļaujam 84.panta pirmajā daļā, nevis kā sākotnēji piedāvāts – 82.panta pirmajā daļā. Savukārt par Regulatora 06.03.2020. atzinumu Ekonomikas ministrija norāda, ka minēto atkāpju piemērošana notiek izvērtējot praktiskus apsvērumus, kas skar regulatīvās iestādes pienākumus, nevis balstoties uz politikas plānošanas apsvērumiem. Tieši Regulators ir tas, kas var vērtēt atkāpju piemērošanu, jo jau šobrīd Enerģētikas likumā tam ietverta šāda kompetence Latvijas Republikā, tostarp, noteikti daudz būtisku kritēriju, kurus Regulators ņem vērā vērtējot katru konkrēto atkāpes piemērošanu esošam energoapgādes komersantam, kas to lūdz. Līdz ar to būtu likumsakarīgi, ka Regulators, kā šajā jautājumā kompetenta un pieredzējusi institūcija, sniegtu savu viedokli, ja to lūgtu cita Eiropas Savienības dalībvalsts. Tostarp, būtiski norādīt, ka šāda viedokļa lūgšana ir ne tikai rets gadījums, bet jāizceļ, ka šīs konsultācijas (piemēram, nesen skatot jautājumu par atkāpes piemērošanu *Nord Stream 2* gāzesvadam) organizē, vada un viedokli lūdz citas valsts regulatīvā iestāde (nevis ministrija). Saskaņā ar jau šobrīd Enerģētikas likumā nostiprinātajām normām Regulators pieņem lēmumus par dažādām atkāpēm un tas noteikts, piemēram, Enerģētikas likuma 45.3 pantā un 110.pantā.  | 84.panta pirmā daļa5) savas kompetences ietvaros sniedz viedokli citas valsts regulatīvajai iestādei par atkāpes piemērošanu dabasgāzes pārvades līnijai starp citu Eiropas Savienības dalībvalsti un trešo valsti, ja tas skar Latvijas Republikas intereses. |
| **Sabiedrisko pakalpojumu regulēšanas komisija (08.04.2020. atzinums)**Saskaņā ar Likumprojekta anotāciju ar grozījumiem Enerģētikas likuma 82.pantā (papildinot tā pirmo daļu ar ceturto un piekto punktu) tiek pārņemtas Direktīvas 2009/73/EK 41.panta 1.punkta c) apakšpunkta, 42.panta 6.punkta un 49.a panta prasības, kas nosaka regulatīvās iestādes pienākumus un pilnvaras attiecībā uz dabasgāzes pārvades līnijām uz trešajām valstīm un no tām. Regulators atkārtoti norāda, ka Enerģētikas likuma 82.panta pirmā daļa nosaka Regulatora pienākumus attiecībā uz energoapgādes komersantu objektu ekspluatācijas kontroli, tāpēc tajā nav pamata iekļaut normas, kas nav saistītas ar šo Regulatora pienākumu. Minētās normas ir ietveramas Enerģētikas likuma 84.panta pirmajā daļā, kas nosaka Regulatora vispārējās funkcijas, un jāveic attiecīgas izmaiņas anotācijā. Ievērojot, ka Likumprojektā nav ņemts vērā Regulatora iebildums par minētā regulējuma iekļaušanu Enerģētikas likuma 84.pantā, izziņas par izteiktajiem iebildumiem II.nodaļas 2.punktā norādāms, ka Regulatora iebildums nav ņemts vērā, un šis iebildums norādāms izziņas I.nodaļā. |
| 8. | 106. pants (4) Pārvades sistēmas operators vai cits tirgus dalībnieks var saglabāt spēkā vai slēgt tehniskus nolīgumus par jautājumiem, kas attiecas uz pārvades līniju, kas šķērso valsts robežu uz trešo valsti, ciktāl šie nolīgumi atbilst Eiropas Savienības tiesību aktiem, Latvijas Republikas tiesību aktiem, regulatora lēmumiem un par tiem paziņojot regulatoram. Ja tiek plānots noslēgt starpvaldību nolīgumu ar trešo valsti, Ekonomikas ministrijai ir pienākums par to informēt Eiropas Komisiju. | **AS “Conexus Baltic Grid” (06.03.2020. atzinums)**Likumprojektā piedāvāts papildināt Enerģētikas likuma 106. pantu ar ceturto daļu, nosakot, ka pārvades sistēmas operators var saglabāt spēkā vai slēgt tehniskus nolīgumus, kas attiecas uz pārvades līniju, kas šķērso valsts robežu uz trešo valsti, ciktāl šie nolīgumi atbilst Eiropas Savienības tiesību aktiem, Latvijas Republikas tiesību aktiem, regulatora lēmumiem un par tiem paziņojot regulatoram. Ja tiek plānots noslēgt starpvaldību nolīgumu ar trešo valsti, Ekonomikas ministrijai ir pienākums par to informēt Eiropas Komisiju. AS “Conexus Baltic Grid” vērš uzmanību, ka ne 2019.gada 17.aprīļa Eiropas Parlamenta un Padomes Direktīvā (ES) 2019/692, ar ko groza Direktīvu 2009/73/EK par kopīgiem noteikumiem attiecībā uz dabasgāzes iekšējo tirgu (turpmāk – Direktīva 2019/692), ne Likumprojektā vai tā anotācijā nav sniegts skaidrojums, kas ir "tehniski nolīgumi par pārvades līniju darbību".Piedāvātā Enerģētikas likuma 106. panta ceturtās daļas redakcija pēc būtības neparedz papildu tiesības dabasgāzes pārvades sistēmas operatoram attiecībā uz spēkā esošiem vai, noslēdzot jaunus līgumus, tai skaitā par tehnisko sadarbību ieejas punktos no trešajām valstīm un izejas punktos uz trešajām valstīm. Šādi līgumi jebkurā gadījumā būtu uzskatāmi par privāto tiesību līgumiem. Turklāt neraugoties uz piedāvātajiem papildinājumiem Enerģētikas likumā, dabasgāzes pārvades sistēmas operatoram jau ir saistošas prasības, kas Regulatora lēmumos, kā arī Eiropas Savienības normatīvo aktu prasības, kas ir tieši piemērojamas un izriet no augstāka juridiskā spēka normatīvajiem aktiem – Eiropas Parlamenta un Padomes Regulas (EK) Nr. 715/2009 (2009. gada 13. jūlijs) par nosacījumiem attiecībā uz piekļuvi dabasgāzes pārvades tīkliem un par Regulas (EK) Nr. 1775/2005 atcelšanu, tīkla kodeksiem, jo sevišķi Komisijas Regulas (ES) 2015/703 (2015. gada 30. aprīlis), ar ko izveido tīkla kodeksu par sadarbspējas un datu apmaiņas noteikumiem (turpmāk – INT NC).No minētā secināms, ka, konstatējot neatbilstību nacionāla un Eiropas Savienības līmeņa tiesību aktiem noslēgtā tehniskajā nolīgumā ar blakusesošu citas valsts pārvades sistēmas operatoru, tajā jebkurā gadījumā ir pienākums veikt izmaiņas, lai novērstu neatbilstības, tai skaitā jautājumos, kas attiecināmi uz dabasgāzes piegādēm un savstarpēji savienotu pārvades sistēmu darbību. Dabasgāzes pārvades sistēmas operatora rīcības brīvību apliecina arī Direktīvas 2019/692 apsvērums, paredzot, ka tehniski nolīgumi var tikt slēgti par jautājumiem, kas attiecas uz pārvades sistēmu darbību un starpsavienojumiem, bet ar nosacījumu, ka tiek ievērots ES tiesību aktos noteiktais ietvars.Vienlaikus Likumprojektā piedāvātā 106. panta ceturtās daļas redakcija nekonkretizē līguma izstrādes stadiju un laika periodu, kādā Regulators par tehniskajiem nolīgumiem, kas skar pārvades līniju darbību, būtu informējams. Turpretī INT NC 4. panta 3. punkts konkrētos gadījumos paredz pārvades sistēmas operatora pienākumu iesniegt starpsavienojuma līgumu regulatīvajai iestādei un Eiropas Gāzes pārvades sistēmas operatoru tīklam (ENTSO-G) desmit dienu laikā pēc starpsavienojuma līguma noslēgšanas vai tā grozījumiem. Starpsavienojuma līguma paziņošanas pienākums desmit dienu laikā ir attiecināms uz pārvades sistēmas operatoru arī situācijā, ja šādu pieprasījumu veikusi kompetentā iestāde. Līdz ar to, AS “Conexus Baltic Grid” iebilst pret piedāvāto 106. panta ceturtās daļas redakciju un lūdz Direktīvas 2019/692 48.a. pantā paredzēto nosacījumu ieviešanas regulējumu Enerģētikas likumā salāgot ar prasībām, kas pārvades sistēmas operatoram noteiktas jau citos Eiropas Savienības normatīvajos aktos, t. i. pienākumu pārvades sistēmas operatoram paziņot par šādiem līgumiem saprātīgā termiņā pēc to noslēgšanas vai pēc atbilstoša kompetentās iestādes pieprasījuma.Likumprojekts arī 106. panta ceturtajā daļā paredz regulējumu situācijai, ja dalībvalsts plāno noslēgt starpvaldību nolīgumu ar trešo valsti, Ekonomikas ministrijai šādā gadījumā uzliekot par pienākumu informēt Eiropas Komisiju. AS “Conexus Baltic Grid” nepiekrīt privāto tiesību līgumu un starpvaldību nolīgumu regulējumu ietvert vienā tiesību normā un lūdz to izdalīt atsevišķi, jo atrunāti tiek divi atšķirīgi regulējumi – Direktīvas 2019/692 49.b pants paredz jaunus esošo vai nākotnes starpvaldību nolīgumu pilnīgas kontroles, kas uzticēta Eiropas Komisijai, principus, bet Direktīvas 2019/692 48.a pants nosaka aizsardzības apmēru starp pārvades sistēmas operatoriem noslēgtiem privāto tiesību tehniskajiem nolīgumiem. | **Ņemts vērā**, tostarp, ievērojot arī Sabiedrisko pakalpojumu regulēšanas komisijas un Tieslietu ministrijas paustos iebildumus. Tā kā sākotnējā Likumprojektā iecerētā norma neparedz papildu tiesības dabasgāzes pārvades sistēmas operatoram un tehniskie nolīgumi ir uzskatāmi par privāto tiesību līgumiem, Ekonomikas ministrija neuzstāj uz šādas normas iekļaušanu likumā. Vienlaikus, sagatavota jauna norma, kas skaidri nosaka un uzliek Ekonomikas ministrijai pienākumu paziņot Eiropas Komisijai, ja tiek plānot noslēgt starpvaldību līgumu par dabasgāzes pārvades līnijas darbības jautājumiem saskaņā ar Direktīvas 2019/692 49.b panta 2.punktu.  | 106.1pants Ja starp Latvijas Republiku un trešo valsti tiek plānots noslēgt starpvaldību līgumu par dabasgāzes pārvades līnijas darbību, Ekonomikas ministrijai par to ir pienākums rakstiski informēt Eiropas Komisiju pirms lēmuma pieņemšanas.  |
| **Sabiedrisko pakalpojumu regulēšanas komisija (06.03.2020. atzinums)**No Likumprojekta anotācijas izriet, ka ar Enerģētikas likuma 106.panta ceturto daļu tiks ieviests Direktīvas Nr.2009/73/EK 48.a pants. Regulators norāda, ka Eiropas Parlamenta un Padomes Direktīvas (ES) 2019/692, ar ko groza Direktīvu 2009/73/EK par kopīgiem noteikumiem attiecībā uz dabasgāzes iekšējo tirgu un attiecīgi papildina Direktīvu 2009/73/EK ar 48.a pantu mērķis ir novērst šķēršļus dabasgāzes iekšējā tirgus izveides pabeigšanai, kurus rada tas, ka gāzes pārvades līnijām uz trešām valstīm un no tām netiek piemēroti Eiropas Savienības tirgus noteikumi, proti, Direktīva 2019/692 regulē jautājumus, kas attiecas uz dabasgāzes pārvades līnijām uz trešām valstīm un no tām. Ņemot vērā minēto, ir nepieciešams precizēt Likumprojekta 5.pantā ietverto normu, no tās izslēdzot vārdus “vai cits tirgus dalībnieks” un norādot, ka tiesības slēgt tehniskos nolīgumus ir dabasgāzes pārvades sistēmas operatoram, jo tikai minētajam sistēmas operatoram vai valstij ir kompetence attiecībā uz dabasgāzes pārvades sistēmu. Turklāt nepieciešams precizēt, par kādiem starpvaldību nolīgumiem ar trešo valsti Ekonomikas ministrija informē Eiropas Komisiju. Papildus, ievērojot Likumprojekta 1.pantā ietverto termina “starpsavienojums” definīciju, Regulatora ieskatā, Likumprojekta 5.pantā būtu pamats lietot vārdus “starpsavienojums ar trešo valsti” vārdu “pārvades līnija, kas šķērso valstu robežu uz trešo valsti” vietā.  |
| **Tieslietu ministrija (06.03.2020.atzinums)**Likumprojekta 5.pants paredz papildināt Enerģētikas likuma 106.pantu ar ceturto daļu, nosakot, ka “pārvades sistēmas operators vai cits tirgus dalībnieks var saglabāt spēkā vai slēgt tehniskus nolīgumus par jautājumiem, kas attiecas uz pārvades līniju, kas šķērso valsts robežu uz trešo valsti, ciktāl šie nolīgumi atbilst Eiropas Savienības tiesību aktiem, Latvijas Republikas tiesību aktiem, regulatora lēmumiem un par tiem paziņojot regulatoram. Ja tiek plānots noslēgt starpvaldību nolīgumu ar trešo valsti, Ekonomikas ministrijai ir pienākums par to informēt Eiropas Komisiju.” Lūdzam skaidrot, kā jāsaprot nosacījums “var saglabāt spēkā [nolīgumus]” un kādi ir šajā normā minēto tiesību subjektu pienākumi, ja minētie nolīgumi neatbilst Eiropas Savienības tiesību aktiem, Latvijas Republikas tiesību aktiem vai regulatora lēmumiem. Nepieciešamības gadījumā lūdzam precizēt projektu, piemēram, nosakot, kādā termiņā tirgus dalībniekiem ir pienākums šādus nesaderīgus līgumus pārtraukt, vai tamlīdzīgi.Likumprojekta 5.pantā izteiktais Enerģētikas likuma 106.pants ceturtās daļas otrais teikums paredz, ka, “ja tiek plānots noslēgt starpvaldību nolīgumu ar trešo valsti, Ekonomikas ministrijai ir pienākums par to informēt Eiropas Komisiju”. Vēršam uzmanību, ka normas pašreizējā redakcija rada maldīgu priekšstatu, ka minētos starpvaldību nolīgumus ar trešajām valstīm plāno un slēdz pārvades sistēmas operators vai cits tirgus dalībnieks. Norādām, ka atbilstoši Latvijas normatīvajiem aktiem, tai skaitā likumam “Par Latvijas Republikas starptautiskajiem līgumiem”, pārvades sistēmas operatoram vai citam tirgus dalībniekam nav tiesību noslēgt starpvaldību vai starpvalstu līgumus ar trešajām valstīm vai Eiropas Savienības dalībvalstīm.Līdz ar to, ja Enerģētikas likumā plānots ietvert 106.panta ceturtās daļas otrajā teikumā minēto regulējumu, attiecīgā norma Tieslietu ministrijas ieskatā jāprecizē atbilstoši Latvijas normatīvo aktu prasībām, kā arī, iespējams, jāizdala kā atsevišķa Enerģētikas likuma vienība (piemēram, 106.prim pants). Šajā sakarā norādām, ka Enerģētikas likuma 106.pants attiecas tikai uz dabasgāzes tirgus dalībnieku savstarpējo līgumu slēgšanu.Vienlaikus lūdzam izvērtēt, vai Likumprojekta 5.pantā izteiktais Enerģētikas likuma 106.panta ceturtās daļas otrais teikums vispār ir nepieciešams. Vēršam uzmanību, ka saskaņā ar Likumprojekta anotācijas V sadaļas 1. tabulā sniegto informāciju šajā Likumprojekta normā pilnībā pārņemts *Eiropas Parlamenta un Padomes 2019. gada 17. aprīļa Direktīvas 2019/692/ES, ar ko groza Direktīvu 2009/73/EK par kopīgiem noteikumiem attiecībā uz dabasgāzes iekšējo tirgu,* (turpmāk – Direktīva 2019/692) 1. panta 8. punkts, kas papildina Direktīvu 2009/73 ar 48.a pantu “Tehniski nolīgumi par pārvades līniju darbību”, paredzot, ka “*šī direktīva neietekmē pārvades sistēmu operatoru vai citu ekonomikas dalībnieku brīvību saglabāt spēkā vai slēgt* ***tehniskus*** *nolīgumus par jautājumiem, kas attiecas uz pārvades līniju darbību starp dalībvalsti un trešo valsti, ciktāl minētie nolīgumi ir saderīgi ar Savienības tiesību aktiem un attiecīgo dalībvalstu valsts regulatīvo iestāžu attiecīgiem lēmumiem. Par šādiem nolīgumiem paziņo attiecīgo dalībvalstu regulatīvajām iestādēm.”* Proti, minētā direktīvas norma attiecas uz tehniskiem līgumiem, bet ne uz starpvalstu vai starpvaldību līgumiem dabasgāzes piegādes jomā.Pienākums saskaņot plānotos starpvaldību vai starpvalstu nolīgumus ar Eiropas Komisiju izriet no Direktīvas 2019/692 1. panta 9. punktā ietvertā 49.b panta. Tomēr minētais pants nekādā veidā neparedz pārvades sistēmas operatoru vai citu privātpersonu tiesības noslēgt starpvaldību nolīgumus ar trešajām valstīm. Turklāt, ņemot vērā, ka minētais nosacījums attiecas tikai uz dalībvalstu un Eiropas Komisijas sadarbību (informēšanas pienākums) un neparedz saistības privātpersonām, ir apsverams, vai attiecīgo direktīvas normu vispār nepieciešams pārņemt Enerģētikas likumā. Ievērojot minēto, lūdzam precizēt Likumprojektu, kā arī anotācijas I un V sadaļā ietverto informāciju par direktīvas normu pārņemšanu. |
| 9. | 110.panta trešās daļa5) atkāpes piešķiršana nedrīkst kaitēt attiecīgo dabasgāzes tirgu konkurencei vai efektīvai iekšējā dabasgāzes tirgus funkcionēšanai, attiecīgo regulēto sistēmu efektīvai funkcionēšanai, kurai infrastruktūra ir pieslēgta, vai Eiropas Savienības dalībvalstu piegādes drošumam. | **Sabiedrisko pakalpojumu regulēšanas komisija (06.03.2020. atzinums)**Nepieciešams precizēt Likumprojekta 6.pantā paredzēto Enerģētikas likuma 110.panta trešās daļas 5.punktu, lai nodrošinātu normas nepārprotamu piemērošanu, to izsakot Regulatora piedāvātā redakcijā. | **Ņemts vērā** | 110.panta trešās daļa 5) atkāpes piešķiršana nedrīkst kaitēt konkurencei attiecīgajos dabasgāzes tirgos, kurus varētu ietekmēt minētie ieguldījumi, dabasgāzes iekšējā tirgus efektīvai funkcionēšanai, attiecīgo regulēto sistēmu efektīvai funkcionēšanai, kurai infrastruktūra ir pieslēgta, vai Eiropas Savienības dalībvalstu piegādes drošumam. |
| 10. | 110. pants(31) Pirms regulators pieņem lēmumu par atkāpes piešķiršanu, tas apspriežas ar:1. Eiropas Savienības dalībvalstu regulatīvajām iestādēm, kuru tirgu var ietekmēt jaunie dabasgāzes apgādes sistēmas pieslēgumi; un
2. trešo valstu iestādēm, kuru infrastruktūra ir savienota ar Eiropas Savienības dabasgāzes sistēmu tās jurisdikcijā un sākas vai beidzas trešā valstī.
 | **Sabiedrisko pakalpojumu regulēšanas komisija (06.03.2020. atzinums)**Nepieciešams precizēt Likumprojekta 7.pantā noteikto Enerģētikas likuma 110.panta trešās prim daļas 1.punkta redakciju, tajā ietverot atsauci uz Enerģētikas likuma 110.panta trešo daļu un ņemot vērā, ka minētā norma attiecas uz jauniem dabasgāzes apgādes sistēmas objektiem, nevis uz jauniem dabasgāzes apgādes sistēmas pieslēgumiem. Savukārt Enerģētikas likuma 110.panta trešās prim daļas 2.punkta redakcija jāprecizē atbilstoši Direktīvas Nr.2009/73 36.panta 3.punkta b) apakšpunktā noteiktajam. Ņemot vērā minēto, Enerģētikas likuma 110.panta 3.1daļa ir izsakāma Regulatora piedāvātajā redakcijā.  | **Ņemts vērā** | 110.pants (31) Pirms regulators pieņem lēmumu par atkāpes piešķiršanu saskaņā ar šā panta trešo daļu, tas apspriežas ar:Eiropas Savienības dalībvalsts regulatīvo iestādi, kuras dabasgāzes tirgu var ietekmēt jaunais dabasgāzes apgādes sistēmas objekts; trešās valsts attiecīgo iestādi, ar kuru Latvijas Republikai ir attiecīgais starpsavienojums. Regulators var pieņemt lēmumu par atkāpes piešķiršanu, ja trešās valsts attiecīgā iestāde nav sniegusi atbildi trīs mēnešu laikā pēc regulatora pieprasījuma nosūtīšanas dienas. |
| 11. | 117.panta astotā daļa(8) Ievērojot 110.panta pirmajā daļā noteikto pārvades sistēmas operatora pienākumu nodrošināt piekļuvi dabasgāzes pārvades sistēmai, gadījumā, ja šī piekļuve tiek atteikta sākumposma cauruļvada sistēmai, kas atrodas Latvijas teritorijā, pārrobežu domstarpību izšķiršanai piemēro Latvijas Republikas normatīvos aktus. | **Sabiedrisko pakalpojumu regulēšanas komisija (06.03.2020. atzinums)**Regulators norāda, ka regulējums attiecībā uz piekļuvi sākumposma cauruļvadu tīkliem ir noteikts Enerģētikas likuma 44.1pantā, kurš atbilstoši Enerģētikas likuma pārejas noteikumu 33.punktam stājas spēkā tad, kad Latvijā tiek uzsākta dabasgāzes ieguve, un šā panta spēkā stāšanos nosaka ar īpašu likumu. Ņemot vērā minēto, un to, ka Enerģētikas likuma 117.pants noteic vienotās dabasgāzes pārvades ieejas-izejas sistēmas darbības regulējumu, nepieciešams attiecīgi precizēt Likumprojekta 8.pantu, nosakot izmaiņas Enerģētikas likuma 44.1pantā, nevis 117.pantā. | **Ņemts vērā**Papildināts tostarp ievērojot Tieslietu ministrijas pausto.  | 44.1pants(21)Ievērojot 110.panta pirmajā daļā noteikto pārvades sistēmas operatora pienākumu nodrošināt piekļuvi dabasgāzes pārvades sistēmai, gadījumā, ja šī piekļuve tiek atteikta sākumposma cauruļvada sistēmai, kas atrodas Latvijas teritorijā, pārrobežu domstarpību izšķiršanai, tajā skaitā tiesā, piemēro Latvijas Republikas normatīvos aktus. |
| 12. |  | **Sabiedrisko pakalpojumu regulēšanas komisija (06.03.2020. atzinums)**Nepieciešams veikt precizējumu Likumprojektā. Likumprojekta sagatavošanā nav ievērotas Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” prasības. Minēto noteikumu 74.punkts, noteic, ja likuma vienību izsaka jaunā redakcijā ir izmantojams vārds “izteikt”, nevis vārds “grozīt”, kas izmantots Likumprojekta 1. un 6.pantā. | **Ņemts vērā** | Likumprojekts atbilstoši precizēts. |
| 13. |  | **Sabiedrisko pakalpojumu regulēšanas komisija (06.03.2020. atzinums)**Ņemot vērā ievērojamās izmaiņas enerģētikas nozarē, tostarp dabasgāzes un elektroenerģijas tirgu straujo attīstību un tehnoloģiju attīstību siltumapgādē, energoresursu jautājumus, izmaiņas siltumapgādes procesā (ražošana, sadale un pārvade, tirdzniecība), Regulators uzskata par nepieciešamu iespējami ātrāk atsākt darbu pie likumprojekta izstrādes, kurā būtu ietverti arī citi aktuālie grozījumi Enerģētikas likumā, un uzsākt jaunu, nodalītu likumu izstrādi siltumapgādē un dabasgāzes apgādē atbilstoši mūsdienu situācijai. | **Ņemts vērā**Ekonomikas ministrija šogad ir ieplānojusi izstrādāt visaptverošus Enerģētikas likuma grozījumus, saistībā ar visu enerģētikas nozaru normu precizēšanu. Uzsākot dabu pie šo grozījumu izstrādes Ekonomikas ministrija par to informēs Regulatoru.  |  |
| 14. |  | **Tieslietu ministrijas (06.03.2020. atzinums)**Lūdzam atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” (turpmāk – NAP noteikumi) 168. punktam iekļaut Likumprojektā tiesību normu, kas paredzētu papildināt Enerģētikas likuma informatīvo atsauci uz Eiropas Savienības direktīvām ar atsauci uz Direktīvu 2019/692. | **Ņemts vērā** | 6) Eiropas Parlamenta un Padomes 2019.gada 17.aprīļa Direktīva (ES) 2019/692, ar ko groza Direktīvu 2009/73/EK par kopīgiem noteikumiem attiecībā uz dabasgāzes iekšējo tirgu. |
| 15. | Anotācija | **AS “Conexus Baltic Grid” (06.03.2020. atzinums)** Likumprojekts “Grozījumi Enerģētikas likumā” paredz precizēt Enerģētikas likumā lietoto terminu "starpvalstu savienojums" ar terminu "starpsavienojums", vienlaikus nosakot, ka tā ir gan pārvades līnija, kas šķērso Eiropas Savienības dalībvalstu robežas, gan pārvades līnija starp Eiropas Savienības dalībvalsti un trešo valsti līdz Eiropas Savienības dalībvalstu teritorijai vai teritoriālajai jūrai. AS “Conexus Baltic Grid” lūdz Likumprojekta sākotnējās ietekmes novērtējuma ziņojumu (turpmāk – anotācija) papildināt ar skaidrojumu par nepieciešamību precizēt šo normu, nosakot, ka ar Enerģētikas likuma grozījumiem paredzēts un tiek piemērota Latvijas Republikas jurisdikcija arī tādām pārvades līnijām un starpsavienojumiem, kas tieši savieno Latvijas Republikas teritorijā esošu dabasgāzes pārvades sistēmu ar trešās valsts sākumposma cauruļvadu sistēmām un atklātā jūrā izvietotu pārvades līniju līdz Latvijas Republikai piederīgajiem teritoriālās jūras ūdeņiem ar priekšnosacījumu, ka šāda pārvades līnija un starpsavienojums ir pirmais tiešais savienojuma punkts ar Eiropas Savienības dalībvalsti. | **Ņemts vērā** | Anotācijas I sadaļas 2.punkta (1.skaidrojums) atbilstoši precizēts iekļaujot tajā AS “Conexus Baltic Grid” sniegto priekšlikumu. |
| 16. | Anotācija | **Tieslietu ministrijas (06.03.2020. atzinums)**Likumprojekta 3. pantā paredzētie grozījumi Enerģētikas likuma 19. panta trešajā daļā paredz divas reizes (no 30 dienām uz 15 dienām) samazināt termiņu, kādā energoapgādes komersants brīdina nekustamā īpašuma īpašnieku par jauna objekta ierīkošanu vai esošā objekta paplašināšanu pirms darbu uzsākšanas. Tieslietu ministrija ņem vērā, ka minētais grozījums izstrādāts atbilstoši ar Ministru kabineta 2019. gada 22. maija rīkojums Nr. 247 “Par Uzņēmējdarbības vides pilnveidošanas pasākumu plānu 2019.-2022. gadam” apstiprinātā Uzņēmējdarbības vides pilnveidošanas pasākumu plāna 2019.-2022. gadam (turpmāk – plāns) 4.8.2.apakšpunktā doto uzdevumu. Vienlaikus vēršam uzmanību, ka pēc būtības minētais grozījums paredz stingrāku privātpersonas tiesību ierobežojumu (Latvijas Republikas Satversmes 105. pants), tomēr ne plānā, ne Likumprojekta anotācijas I sadaļā nav vērtēta ierobežojuma ietekme uz privātpersonām, tai skaitā, regulējuma samērīguma izvērtējums. Ievērojot minēto, lūdzam papildināt Likumprojekta anotācijas I sadaļu ar attiecīgu skaidrojumu. Tāpat lūdzam minētā ierobežojuma ietekmi uz attiecīgo sabiedrības mērķgrupu atspoguļot arī Likumprojekta anotācijas II sadaļā. Vēršam uzmanību, ka šobrīd attiecīgā mērķgrupa (nekustamā īpašuma īpašnieki) Likumprojekta anotācijas II sadaļā vispār nav minēti. | **Ņemts vērā**Ekonomikas ministrija ir veikusi brīdināšanas laika samazinājuma ietekmes uz privātpersonām izvērtējumu un secinājusi, ka tas ir samērīgs, ņemot vērā arī to, ka Aizsargjoslu likuma 35.panta otrā daļa jau šobrīd noteic - ja objektam ir noteikta aizsargjosla, tā īpašniekam vai valdītājam ir atļauts aizsargjoslā veikt attiecīgā objekta ekspluatācijai, remontam, atjaunošanai, pārbūvei nepieciešamos darbus. Par to rakstveidā brīdināms zemes īpašnieks vai tiesiskais valdītājs vismaz divas nedēļas pirms darbu uzsākšanas, izņemot avāriju novēršanas vai to seku likvidēšanas darbus, kurus var veikt jebkurā laikā bez brīdinājuma. Brīdināšanas dienu samazināšana nekādi neietekmē energoapgādes komersanta normatīvajos aktos noteiktās prasības attiecībā uz objekta izbūves saskaņošanas procedūru ar zemes īpašnieku, ja tāda attiecināma. | Atbilstoši papildināts anotācijas I sadaļas 2. punkts (8.skaidrojums) un II sadaļas 1. punkts. |
| 17. | Anotācija | **Sabiedrisko pakalpojumu regulēšanas komisija (06.03.2020. atzinums)**Saskaņā ar Likumprojekta anotāciju ar grozījumiem Enerģētikas likuma 82.pantā tiek pārņemtas Eiropas Parlamenta un Padomes 2009.gada 13.jūlija Direktīvas 2009/73/EK par kopīgiem noteikumiem attiecībā uz dabasgāzes iekšējo 41.panta 1.punkta c) apakšpunkta, 42.panta 6.punkta un 49.a panta prasības, kas nosaka regulatīvās iestādes pienākumus un pilnvaras attiecībā uz dabasgāzes pārvades līnijām uz trešajām valstīm un no tām. Regulators norāda, ka Enerģētikas likuma 82.pants nosaka Regulatora pienākumus attiecībā uz energoapgādes komersantu objektu ekspluatācijas kontroli, tāpēc tajā nav pamata iekļaut normas, kas nav saistītas ar šo Regulatora pienākumu. Attiecībā uz Regulatora pienākumu pārrobežu jautājumos sadarboties ar citu dalībvalstu regulatīvajām iestādēm un Energoregulatoru sadarbības aģentūru Direktīvas 2009/73/EK 41.panta 1.punkta c) apakšpunkta redakcija nav mainījusies (šāds pats pienākums regulatīvajām iestādēm ir noteikts arī elektroenerģijas apgādē). Ja Enerģētikas likumā ietver šādu Regulatora pienākumu, tas būtu attiecināms ne tikai uz dabasgāzes apgādi, bet arī elektroapgādi un attiecīgi ietverams Enerģētikas likuma 84.panta pirmajā daļā. Turklāt Regulators norāda, ka Direktīvas 2009/73/EK 41.panta 1.punkta c) apakšpunktā nav noteikta obligāta prasība Regulatoram sadarboties ar trešo valstu iestādēm, bet paredzēts, ka šāda sadarbība var notikt. Līdz ar to nepieciešams precizēt Likumprojekta 4.pantā noteikto, kā arī Likumprojekta anotāciju. | **Ņemts vērā** | Anotācija atbilstoši precizēta, ievērojot Regulatora atzinumā norādīto informāciju (I sadaļas 2.punkts 3.skaidrojums).  |
| 18. | Anotācija | **AS “Conexus Baltic Grid” (06.03.2020. atzinums)** Direktīva paredz jaunu 49.a pantu, kas ietver nosacījumus atkāpei (angļu valodā – *derogation*) attiecībā uz pārvades līnijām uz trešām valstīm un no tām. Savukārt Eiropas Parlamenta un Padomes Direktīvas 2009/73/EK (2009. gada 13. jūlijs) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu 36. pants paredzētā atkāpe (angļu valodā – *exemption*) jaunai infrastruktūrai ir ar citādu nozīmi nekā Direktīvas 49.a pantā. Proti, ja Eiropas Parlamenta un Padomes Direktīvas 2009/73/EK (2009. gada 13. jūlijs) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu 36. pantā paredzētā atkāpe ir strukturēta ar mērķi veicināt investīcijas projekta agrīnā stadijā (Enerģētikas likuma 110. panta trešā daļa), tad Direktīvas 49.a pantā noteiktais ir attiecināms uz investīciju aizsardzību vēlākā projekta īstenošanas stadijā. AS “Conexus Baltic Grid” lūdz anotācijā nodalīt un skaidrot šīs atšķirības, lai nosacījumi par atkāpes piešķiršanu ir skaidri un nepārprotami. | **Ņemts vērā** | Anotācija atbilstoši precizēta ņemot vērā AS “Conexus Baltic Grid” norādīto lūgumu (I sadaļas 2.punkts 5.skaidrojums). |
| 19. | Anotācija | **Tieslietu ministrijas (06.03.2020. atzinums)**Likumprojekta 8. pants paredz papildināt Enerģētikas likuma 117. pantu ar jaunu astoto daļu, regulējot starptautisko privāttiesību (piemērojamā Enerģētikas likuma) jautājumus attiecībā uz piekļuvi pārvades sistēmai. Minētā norma paredz, ka “ievērojot 110. panta pirmajā daļā noteikto pārvades sistēmas operatora pienākumu nodrošināt piekļuvi dabasgāzes pārvades sistēmai, gadījumā, ja šī piekļuve tiek atteikta sākumposma cauruļvada sistēmai, kas atrodas Latvijas teritorijā, pārrobežu domstarpību izšķiršanai piemēro Latvijas Republikas normatīvos aktus”. Saskaņā ar likumprojekta anotācijas V sadaļas 1. tabulā norādīto, šajā projekta normā tiek pārņemts Direktīvas 2019/692 1. panta 4. punkts, kas paredz “*Pārrobežu domstarpību gadījumā piemēro tās dalībvalsts domstarpību izšķiršanas sistēmu, kuras jurisdikcijā ir sākumposma pārvades cauruļvadu tīkls, kam ir atteikta piekļuve. Ja pārrobežu domstarpībās attiecīgais tīkls ir vairāk nekā vienas dalībvalsts kompetencē, attiecīgās dalībvalstis savstarpēji apspriežas, lai nodrošinātu šīs direktīvas konsekventu piemērošanu. Ja sākumposma pārvades cauruļvadu tīkls sākas trešā valstī un savienojas ar vismaz vienu dalībvalsti, attiecīgās dalībvalstis apspriežas cita ar citu un dalībvalsts, kurā atrodas pirmais ieejas punkts dalībvalstu tīklā, apspriežas ar attiecīgo trešo valsti, kurā sākas attiecīgais sākumposma pārvades cauruļvadu tīkls, lai attiecībā uz attiecīgo tīklu nodrošinātu, ka šīs direktīvas noteikumi tiek konsekventi piemēroti dalībvalstu teritorijā*.”Lūdzam papildināt likumprojekta anotāciju ar skaidrojumu, kā tiks nodrošināta minētās direktīvas normas otrajā un trešajā teikumā minēto noteikumu izpilde. Tai skaitā vēršam uzmanību, ka gadījumā, ja Enerģētikas likumā tiek noteikts, ka konkrētās tiesiskās situācijās strīdu risināšanai tiek piemērots Latvijas likums, iestādēm, tai skaitā Ekonomikas ministrijai vai regulatoram nebūs tiesību vienoties ar citām valstīm par atšķirīgiem piemērojamā likuma principiem. Lūdzam arī skaidrot, vai un kā projekta 8. pantā ietvertais regulējums attieksies uz iespējamu strīdu risināšanu tiesās. | **Ņemts vērā** | Anotācija atbilstoši precizēta ņemot vērā Tieslietu ministrijas norādīto (I sadaļas 2.punkts 2.skaidrojums) un precizēts likumprojekts iekļaujot norādi uz tiesu, kā vienu no domstarpību risināšanas mehānismiem.Likumprojekta teksts - 44.1pants(21) Ievērojot 110.panta pirmajā daļā noteikto pārvades sistēmas operatora pienākumu nodrošināt piekļuvi dabasgāzes pārvades sistēmai, gadījumā, ja šī piekļuve tiek atteikta sākumposma cauruļvada sistēmai, kas atrodas Latvijas teritorijā, pārrobežu domstarpību izšķiršanai, tajā skaitā tiesā, piemēro Latvijas Republikas normatīvos aktus. |
| 20. | Anotācija | **Sabiedrisko pakalpojumu regulēšanas komisija (06.03.2020. atzinums)**Nepieciešams veikt šādus precizējumus Likumprojekta anotācijā:Likumprojekta anotācijas sadaļā “Projekta izstrādē iesaistītās institūcijas un publiskas personas kapitālsabiedrības” jāsvītro vārdi “Sabiedrisko pakalpojumu regulēšanas komisija”, jo Regulators nav piedalījies Likumprojekta izstrādē;Likumprojekta anotācijā jāprecizē atsauces uz Enerģētikas likuma un Direktīvas Nr.2009/73 normām;Likumprojekta anotācijas sadaļas “V. Tiesību akta projekta atbilstība Latvijas Republikas starptautiskajām saistībām” 1.tabulā nav norādīti kolonu nosaukumi, padarot tabulu grūti uztveramu. 1.tabulas B ailē norādītās Likumprojekta vienības neatbilst Likumprojekta vienībām. Piemēram, ar Likumprojektu Enerģētikas likuma 82.pants netiek papildināts ar ceturto daļu; | **Ņemts vērā**1. Anotācija atbilstoši precizēta, svītrojot Regulatoru no projekta izstrādē iesaistīto institūciju saraksta;
2. Iespēju robežās precizēts;
3. Precizēts atbilstoši norādēm.
 | Anotācija atbilstoši precizēta, ievērojot Regulatora atzinumā sniegtos norādījumus par nepieciešamajiem precizējumiem. |
| 21. | Anotācija | **Sabiedrisko pakalpojumu regulēšanas komisija (29.04.2020. atzinums)**Regulatora ieskatā, vairākas Anotācijas sadaļas nepieciešams precizēt. Ievērojot to, ka nepieciešamos precizējumus pārskatāmāk iespējams norādīt Anotācijas tekstā, komentārus par Anotācijas tekstu Regulators nosūta atsevišķi. | **Ņemts vērā** | Anotācija iespēju robežās atbilstoši precizēta. |
| Atbildīgā amatpersona | Ance AnsoneEnerģijas tirgus un infrastruktūras departamenta vecākā eksperte |
|  |  |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| Ance Ansone, vecākā eksperte |
| (amats) |
| 67013001 |
| (tālruņa un faksa numurs) |
| Ance.Ansone@em.gov.lv |
| (e-pasta adrese) |